CELEX: 62012CN0405
Language: mt
Date: 2012-08-27 00:00:00
Title: Kawża C-405/12 P: Appell ippreżentat fis- 27 ta’ Awwissu 2012 mill-Kummissjoni Ewropea mis-sentenza mogħtija mill-Qorti Ġenerali (Is-Seba’ Awla) fl- 14 ta’ Ġunju 2012 fil-Kawża T-338/08 — Stichting Natuur en Milieu u Pesticide Action Network Europe vs Il-Kummissjoni

12.1.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 9/28
            
         Appell ippreżentat fis-27 ta’ Awwissu 2012 mill-Kummissjoni Ewropea mis-sentenza mogħtija mill-Qorti Ġenerali (Is-Seba’ Awla) fl-14 ta’ Ġunju 2012 fil-Kawża T-338/08 — Stichting Natuur en Milieu u Pesticide Action Network Europe vs Il-Kummissjoni
   (Kawża C-405/12 P)
   2013/C 9/46
   Lingwa tal-kawża: l-Olandiż
   
      Partijiet
   
   
      Appellanti: Il-Kummissjoni Ewropea (rappreżentanti: P. Oliver, J. P. Keppenne, G. Valero Jordana, P. van Nuffel)
   
      Partijiet oħra fil-proċedura: Stichting Natuur en Milieu, Pesticide Action Network Europe, Ir-Repubblika tal-Polonja, Il-Kunsill tal-Unjoni Ewropea
   
      Talbiet tal-appellanti
   
   
               —
            
            
               tannulla s-sentenza tal-Qorti Ġenerali (Is-Seba’ Awla) tal-14 ta’ Ġunju 2012 fil-Kawża T-338/08;
            
         
               —
            
            
               tiddeċiedi dwar il-mertu tal-kawża u tiċħad ir-rikors għall-annullament tad-deċiżjoni tal-Kummissjoni tal-1 ta’ Lulju 2008;
            
         
               —
            
            
               tikkundanna lir-rikorrenti fil-Kawża T-338/08 għall-ispejjeż sostnuti mill-Kummissjoni f’din il-kawża u fil-kawża msemmija.
            
         
      Aggravji u argumenti prinċipali
   
   L-ewwel aggravju tal-appellanti huwa identiku għall-ewwel aggravju invokat fil-Kawża C-403/12 P.
   Permezz tat-tieni aggravju, il-Kummissjoni ssostni, sussidjarjament, li l-Qorti Ġenerali interpretat b’mod żbaljat il-kamp ta’ applikazzjoni tal-Artikolu 9(3) tal-Konvenzjoni ta’ Århus (1), fid-dawl tat-tieni subparagrafu tal-Artikolu 2(2) ta’ din il-konvenzjoni, meta ddeċidiet li r-Regolament (KE) Nru 149/2008 (2) ma kienx adottat mill-Kummissjoni “fl-eżerċizzju ta’ setgħat leġiżlattivi” fis-sens tal-imsemmi tieni subparagrafu tal-Artikolu 2(2).
   
      (1)  Konvenzjoni ta’ Århus, tal-25 ta’ Ġunju 1998, dwar l-aċċess għall-informazzjoni, il-parteċipazzjoni tal-pubbliku fit-teħid ta’ deċiżjonijiet u l-aċċess għall-ġustizzja fi kwistjonijiet ambjentali, adottata permezz tad-Deċiżjoni tal-Kunsill 2005/370/KE tas-17 ta’ Frar 2005 (ĠU L 164M, 16.6.2006, p. 17).
   
      (2)  Regolament tal-Kummissjoni (KE) Nru 149/2008, tad-29 ta’ Jannar 2008, li jemenda r-Regolament (KE) Nru 396/2005 tal-Parlament Ewropew u tal-Kunsill billi jistabbilixxi l-Annessi II, III u IV li jistipulaw il-livelli massimi ta’ residwi għall-prodotti koperti mill-Anness I tiegħu (ĠU L 58, p. 1).